Diari Oficial de la Generalitat Valenciana


Sumari del DOGV 7784, del 17-05-2016 (2016/3473)

ACORD de 13 de maig de 2016, del Consell, pel qual nomena un membre de la Comissió Executiva del Consell de Transparència, Accés a la Informació Pública i Bon Govern.
----------------------------------------------------------------------------------------------------------------------------------------------------------------------

### Dades del document

Número de DOGV
:   7784

Data del DOGV
:   17-05-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/3473


Data del document
:   13-05-2016

Organisme emissor
:   Presidència de la Generalitat

Tipus de document
:   Acord

Descriptors 

:   * Presidència de la Generalitat

ACORD de 13 de maig de 2016, del Consell, pel qual nomena un membre de la Comissió Executiva del Consell de Transparència, Accés a la Informació Pública i Bon Govern. [2016/3473]  
El Consell, en la reunió del 13 de maig de 2016, va adoptar l'acord següent:  
La Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana, va crear, en l'article 39, el Consell de Transparència, Accés a la Informació Pública i Bon Govern.  
Aquest consell, d'acord amb el que establix l'article 40 d'aquesta llei, s'estructura en una Comissió Executiva i en una Comissió Consultiva.  
L'article 41.1 de la llei esmentada determinava en la seua redacció original que la Comissió estaria «constituïda per un president i tres vocals triats per les Corts, per majoria de tres quints, després de la seua compareixença en comissió, d'entre experts de competència o prestigi reconegut i amb més de 10 anys d'experiència professional».  
D'acord amb l'esmentada redacció, el Consell, el 18 de desembre de 2015, va acordar nomenar el president del Consell de Transparència, Accés a la Informació Pública i Bon Govern i els membres de la Comissió Executiva.  
Posteriorment, la Llei 2/2016, de 4 de març, de la Generalitat, de modificació de la Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana va modificar l'apartat 1 de l'article 41 de la Llei 2/2015, que ha quedat amb el tenor literal següent:  
«1. La comissió executiva estarà constituïda per un nombre de membres igual al nombre de grups parlamentaris amb representació en les Corts. En la composició final es respectarà la paritat entre dones i homes. D'entre els seus membres es designarà la persona que ocupe la presidència.  
Els integrants de la comissió, després de la seua compareixença en la comissió corresponent, seran triats pel Ple de les Corts per majoria de tres quints d'entre experts de competència o prestigi reconegut i amb més de deu anys d'experiència professional.  
El mandat de la comissió tindrà una duració de cinc anys.»  
Respecte d'això, la disposició transitòria única de la Llei 2/2016, de 4 de març, establia que «en el supòsit d'estar constituïda amb anterioritat la comissió executiva a què fa referència aquesta llei, d'acord amb l'anterior redacció de l'article 41.1, seran elegits, en el termini de dos mesos, tants components com siguen necessaris fins a abastar un nombre de membres igual al nombre de grups parlamentaris amb representació a les Corts en el moment de l'entrada en vigor de la norma present».  
  
El Ple de les Corts, en sessió celebrada el 10 de març de 2016, va resoldre elegir Carlos Flores Juberías com a vocal del Consell de Transparència, Accés a la Informació Pública i Bon Govern.  
Pel que s'ha indicat anteriorment, de conformitat amb el que disposa l'article 41.1 de l'esmentada Llei 2/2015, de 2 d'abril, de la Generalitat, i en la disposició transitòria única de l'esmentada Llei 2/2016, i a proposta del president de la Generalitat, el Consell, en la seua reunió del dia 13 de maig de 2016,  
  
  
ACORDA  
  
Primer  
Nomenar, com a vocal de la Comissió Executiva del Consell de Transparència, Accés a la Informació Pública i Bon Govern, Carlos Flores Juberías.  
  
Segon  
D'acord amb el que s'estableix en l'apartat anterior, així com en l'Acord de 18 de desembre de 2015, del Consell, la Comissió Executiva del Consell de Transparència, Accés a la Informació Pública i Bon Govern queda formada per les i pels següents vocals:  
- Isabel Lifante Vidal  
- Emilia Bolinches Ribera  
- Lorenzo Cotino Hueso  
- Carlos Flores Juberías.  
  
Tercer  
D'acord amb el que preveu l'apartat 1 de l'article 41 de la Llei 2/2015, de 2 d'abril, de la Generalitat, el mandat de la Comissió Executiva tindrà una duració de cinc anys.  
  
Quart  
Aquest acord produirà efectes des del dia que es publique en el Diari Oficial de la Comunitat Valenciana.  
  
València, 13 de maig de 2016  
  
La consellera secretària,  
MÓNICA OLTRA JARQUE